મધ્યપ્રદેશના દમાહમાં એક શિક્ષકે બીજા ધોરણમાં અભ્યાસ કરનારા એક વિદ્યાર્થીને ઢોર માર માર્યો હતો જેને કારણે બાળકની આંખના ભાગે ગંભીર ઇજા પહોંચી હતી. વિદ્યાર્થીને શિક્ષકે વર્ગખંડમાં જ તમામ વિદ્યાર્થીઓની સામે ઢોર માર મર્યો હતો. પ્રાપ્ત માહિતી મુજબ શનિવારે લંચ બાદ વિદ્યાર્થી તેના રોલ નંબર પ્રમાણે બેસ્યો નહતો જેને લીધે શિક્ષકને ગુસ્સો આવ્યો અને તેણે વિદ્યાર્થીને નિર્દયતાપૂર્વક માર માર્યો હતો. આ દરમિયાન શિક્ષકનો નખ બાળકની આંખ પર વાગતા તેના આંખના ભાગે ગંભીર ઇજા પહોંચી હતી.